Diari Oficial de la Generalitat Valenciana


Sumari del DOGV 7880, del 23-09-2016 (2016/7138)

Notificació de la sentència dictada en el judici verbal número 759/2014.
------------------------------------------------------------------------

### Dades del document

Número de DOGV
:   7880

Data del DOGV
:   23-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7138


Organisme emissor
:   Jutjat de Primera Instància Número 2 d'Alcoi

Tipus de document
:   Edicte

Notificació de la sentència dictada en el judici verbal número 759/2014. [2016/7138]  
Procediment: Judici verbal número 000759/2014.  
Demandant: Comunitat de Propietaris Centro Comercial Oliver.  
Procurador: Antonio Penades Martínez.  
Lletrat: Juan Manuel Requena López.  
Demandat: Vicente Miguel Ferri Moltó.  
Procurador/a: -  
Lletrat/ada: -  
Concepción Ginestar Ortolá, lletrada de l'Administració de Justícia del Jutjat de Primera Instància número 2 d'Alcoi, faig saber que atés que es desconeix el domicili o la residència actuals del demandat Vicente Miguel Ferri Moltó, amb DNI/CIF 216..., per la resolució del dia d'avui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte tant al tauler d'anuncis d'aquest jutjat com un extracte de la resolució que s'hi adjunta en el Diari Oficial de la Comunitat Valenciana, per a portar a efecte la diligència de notifcar la sentència, dictada en aquest procediment, al demandat esmentat, sent-ne la resolució que cal notificar la que es transcriu tot seguit:  
  
  
«Sentència número 37/2016  
Alcoi, 17 de març de 2016  
Luis Geras Montilla, jutge substitut del Jutjat de Primera Instància i Instrucció número 2 d'Alcoi i partit, he vist aquestes actuacions de judici verbal número 759/2014, seguit a instàncies de la Comunitat de Propietaris Centro Comercial Oliver d'Alcoi, representada pel procurador el senyor Penadés Martínez i assistida pel lletrat Juan Manuel Requena López, contra Vicente Miguel Ferri Moltó, declarat en rebel·lia, per a reclamar una quantitat.  
Dispositiva  
Estime la demanda interposada pel procurador el senyor Penadés Martínez, en nom i representació de la Comunitat de Propietaris del Centro Comercial Oliver d'Alcoi, i condemne Vicente Miguel Ferri Moltó, declarat en rebel·lia, a abonar a l'actora la quantitat de quatre-cents noranta euros amb cinquanta-cinc cèntims (490,55 ?), més els interessos legals des de la data d'interpel·lació judicial, amb condemna expressa a costes al demandat.  
Notifiqueu aquesta resolució a les parts.  
Contra aquesta resolució no es pot interposar cap recurs, de conformitat amb el que disposa la Llei de mesures d'agilització processal que va entrar en vigor el 31 d'octubre de 2011, i tenint en compte el que estableixen les disposicions transitòries d'aquesta llei, ja que la quantia del plet no és superior a 3.000 euros.  
Aquesta és la meua sentència, que es portarà al llibre que corresponga, i la lletrada de l'Administració de Justícia estendrà en les actuacions el testimoniatge oportú, que, jutjant definitivament en primera instància, pronuncie, mane i firme.»  
  
Alcoi, 15 de setembre de 2016.- La lletrada de l'Administració de Justícia: Concepción Ginestar Ortolá.